Paveikslėlis, kuriame yra simbolis, Grafika

Automatiškai sugeneruotas aprašymas

# UŽDAROSIOS AKCINĖS BENDROVĖS „DZŪKIJOS VANDENYS“

**DIREKTORIUS**

**Į S A K Y M A S**

**DĖL 2017-12-29 ĮSAKYMU NR. 168 V PATVIRTINTO UŽDAROSIOS AKCINĖS BENDROVĖS „DZŪKIJOS VANDENYS“**

**MAŽOS VERTĖS PIRKIMŲ TVARKOS APRAŠO**

**KOREGAVIMO**

2024 m. gegužės 8 d. Nr. 63 V

Vadovaudamasis uždarosios akcinės bendrovės „Dzūkijos vandenys“ įstatų 43 p.:

1. K o r e g u o j u 2017-12-29 įsakymu Nr. 168 V patvirtinto uždarosios akcinės bendrovės „Dzūkijos vandenys“ mažos vertės pirkimų tvarkos aprašo 4.2, 11, 14, 23, 24, 31.10, 32.1, 33.1, 34.3, 34.8, 34.11, 37.3.6, 37.3.9, 37.14, 37.15, 37.16, 37.17, 37.19, 37.21.7, 37.22, 37.25, 37.26, 40 p. ir Mažos vertės pirkimo apklausos pažymos formą taip:

„4.2. **mažos vertės pirkimas** – tai:

4.2.1. supaprastintas pirkimas, kai prekių ar paslaugų pirkimo numatoma vertė yra mažesnė kaip 70 000 Eur (septyniasdešimt tūkstančių eurų) be pridėtinės vertės mokesčio (toliau – PVM), o darbų pirkimo numatoma vertė mažesnė kaip 174 000 Eur (vienas šimtas septyniasdešimt keturi tūkstančiai eurų) be PVM;

4.2.2. neatsižvelgdamas į tai, kad numatoma pirkimo vertė yra lygi mažos vertės pirkimo vertės ribai arba ją viršija, perkantysis subjektas turi teisę atlikti mažos vertės pirkimą toms atskiroms pirkimo dalims, kurių bendra vertė yra mažesnė kaip 70 000 Eur (septyniasdešimt tūkstančių eurų) be PVM to paties tipo prekių ar paslaugų sutarčių vertės, o perkant darbus – mažesnė kaip 174 000 Eur (vienas šimtas septyniasdešimt keturi tūkstančiai eurų) be PVM. Jeigu numatoma pirkimo vertė yra lygi tarptautinio pirkimo vertės ribai arba ją viršija, perkantysis subjektas užtikrina, kad bendra dalių vertė, atliekant šiame punkte nurodytų mažos vertės ir Įstatymo 13 straipsnio 8 dalyje nurodytų pirkimų procedūras, būtų ne didesnė kaip 20 procentų bendros visų pirkimo dalių vertės;

11. Perkantysis subjektas privalo įsigyti prekių, paslaugų ir darbų iš centrinės perkančiosios organizacijos arba per ją, jeigu Lietuvos Respublikoje veikiančios centrinės perkančiosios organizacijos siūlomos prekės ar paslaugos, per sukurtą dinaminę pirkimų sistemą ar sudarytą preliminariąją sutartį galimos įsigyti prekės, paslaugos ar darbai atitinka perkančiojo subjekto poreikius ir perkantysis subjektas negali prekių, paslaugų ar darbų įsigyti efektyvesniu būdu racionaliai naudodamas tam skirtas lėšas. Perkantieji subjektai privalo motyvuoti savo sprendimą neatlikti pirkimo naudojantis centrinės perkančiosios organizacijos paslaugomis ir saugoti tai patvirtinantį dokumentą kartu su kitais pirkimo dokumentais Įstatymo 103 straipsnyje nustatyta tvarka. Perkantysis subjektas gali nepirkti iš VšĮ CPO LT katalogo, kai atliekant neskelbiamą apklausą numatoma pirkimo sutarties vertė neviršija 15 000 Eur (penkiolikos tūkstančių eurų) (be PVM).

14. Perkančiojo subjekto viešieji pirkimai organizuojami vadovaujantis bendrovėje galiojančiu Pirkimų valdymo procedūros aprašu PR-9. Perkantysis subjektas turi teisę atlikti planinius ir neplaninius pirkimus. Neplaniniai pirkimai gali būti atliekami dėl aplinkybių (įvykių), kurių perkantysis subjektas negalėjo iš anksto numatyti ir tinkamam įmonės funkcijų vykdymo užtikrinimui yra būtina skubiai įsigyti reikalingų prekių, paslaugų ar darbų.

23. Pirkimus apklausos būdu vykdo komisija ir/arba pirkimo organizatorius, atsižvelgiant į konkretaus prekių, paslaugų ar darbų pirkimo vertę:

23.1. pirkimus vykdo komisija, kai numatomų konkrečių prekių, paslaugų sutarties pirkimo vertė didesnė kaip 30 000 eurų (be pridėtinės vertės mokesčio) ir darbų didesnė kaip 70 000 eurų (be pridėtinės vertės mokesčio);

23.2. pirkimus vykdo pirkimų organizatorius, kai konkrečių prekių, paslaugų sutarties pirkimo vertė neviršija 30 000 eurų (be pridėtinės vertės mokesčio) ir 70 000 eurų (be pridėtinės vertės mokesčio) darbams pirkti;

23.3. bendrovės vadovas ar jo įgaliotas asmuo turi teisę mažos vertės pirkimą, kurio sutarties vertė, perkant prekes ir/ ar paslaugas, neviršija 30 000 eurų (be pridėtinės vertės mokesčio), o perkant darbus, sutarties vertė neviršija 70 000 eurų (be pridėtinės vertės mokesčio), pavesti atlikti komisijai.

24. Žodžiu vykdomos apklausos sąlygos ir atlikimo tvarka:

24.1. žodine tvarka apklausa gali būti atliekama ir pirkimo sutartis žodžiu gali būti sudaroma tik tada, kai supaprastinto pirkimo sutarties vertė neviršija 15 000 Eur (penkiolikos tūkstančių eurų) (be pridėtinės vertės mokesčio);

24.2. žodžiu tiekėjų pateikti atsakymai arba kita informacija, išskyrus Aprašo 24.4. p., fiksuojama šio Aprašo priede nurodytoje Apklausos pažymoje;

24.3. užpildyta Apklausos pažyma tvirtinama perkančiojo subjekto vadovo;

24.4. tiekėjų Apklausos pažyma nepildoma, kai pirkimo sutarties vertė neviršija 2000 eurų (be pridėtinės vertės mokesčio). Tokiu atveju visa informacija fiksuojama pirkimų žurnale.

31.10. Su tiekėju, kurio pasiūlymas nustatytas laimėjęs, sudaroma pirkimo ar preliminarioji sutartis.

32.1. atliekami mažos vertės pirkimai, kai yra bendrovės vadovo sutikimas.

33.1. atliekami mažos vertės pirkimai.

34.3. Jei perkantysis subjektas nusprendžia taikyti tiekėjų pašalinimo pagrindus, kvalifikacijos reikalavimus (žr. Tiekėjo kvalifikacijos reikalavimų nustatymo metodiką) ir (arba) reikalaujami kokybės vadybos sistemos ir (arba) aplinkos apsaugos vadybos sistemos standartai, gali būti naudojamas Europos bendrasis viešojo pirkimo dokumentas (toliau – EBVPD) (žr. Lietuvos Respublikos viešųjų pirkimų įstatymo 50 straipsnį) ar laisvos formos deklaracija. Pateikiama informacija, ar tiekėjų bus prašoma iškart pateikti dokumentus, patvirtinančius tiekėjo atitiktį keliamiems reikalavimams (žr. Lietuvos Respublikos viešųjų pirkimų įstatymo 51 straipsnį). Perkantysis subjektas gali nusimatyti, jog dokumentų, patvirtinančių tiekėjo atitiktį keliamiems reikalavimams, bus prašoma tik iš galimo laimėtojo, netaikant reikalavimų dėl EBVPD.

34.8. Įvertinami gauti pasiūlymai. Perkantysis subjektas ekonomiškai naudingiausią pasiūlymą išrenka vadovaudamasis Įstatymo 64 straipsnio 1 dalyje ir 3 - 8 dalyse nustatytais reikalavimais. Neskelbiamoje apklausoje paprastai naudojamas kainos kriterijus.

34.11. Su tiekėju, kurio pasiūlymas nustatytas laimėjęs, sudaroma pirkimo ar preliminarioji sutartis.

37.3.6. jei perkantysis subjektas nusprendžia taikyti tiekėjų pašalinimo pagrindus, kvalifikacijos reikalavimus (žr. Tiekėjo kvalifikacijos reikalavimų nustatymo metodiką) ir (arba) reikalaujami kokybės vadybos sistemos ir (arba) aplinkos apsaugos vadybos sistemos standartai, gali būti naudojamas Europos bendrasis viešojo pirkimo dokumentas (toliau – EBVPD) (žr. Lietuvos Respublikos viešųjų pirkimų įstatymo 50 straipsnį) ar laisvos formos deklaracija. Pateikiama informacija ar tiekėjų bus prašoma iškart pateikti dokumentus, patvirtinančius tiekėjo atitiktį keliamiems reikalavimams (žr. Lietuvos Respublikos viešųjų pirkimų įstatymo 51 straipsnį). Perkantysis subjektas gali nusimatyti, jog dokumentų, patvirtinančių tiekėjo atitiktį keliamiems reikalavimams, bus prašoma tik iš galimo laimėtojo, netaikant reikalavimų dėl EBVPD;

37.3.9. informacija, kad tiekėjas privalo nurodyti, kuri informacija, vadovaujantis Įstatymo 32 straipsniu, yra konfidenciali. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Jeigu perkančiajam subjektui kyla abejonių dėl tiekėjo pasiūlyme nurodytos informacijos konfidencialumo, jis privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiojo subjekto nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija nėra konfidenciali.

37.14. Jei pasiūlymai teikiami el. priemonėmis, tuomet susipažinimo su pasiūlymais komisijos posėdyje tiekėjai nedalyvauja ir perkantysis subjektas neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.

37.15. Įvertinami gauti pasiūlymai.Perkantysis subjektas ekonomiškai naudingiausią pasiūlymą išrenka vadovaudamasis Įstatymo 64 straipsnio 1 dalyje ir 3 – 8 dalyse nustatytais reikalavimais.

37.16. Jei pirkimo dokumentuose buvo nustatyti reikalavimai tiekėjui ir nereikalauta EBVPD ar laisvos formos deklaracijos, o prašyta pateikti atitiktį keliamiems reikalavimams tiekėjui patvirtinančius dokumentus pagal Viešųjų pirkimų įstatymo 51 straipsnį, patikrinama, ar pagal pateiktuose dokumentuose nurodytą informaciją tiekėjas atitinka keliamus reikalavimus;

37.17. Jei pirkimo dokumentuose buvo nustatyti reikalavimai tiekėjui ir reikalauta EBVPD ar laisvos formos deklaracijos dėl atitikties keliamiems reikalavimams tiekėjui, įvertinama tiekėjo pateiktame dokumente nurodoma informacija ir priimamas sprendimas dėl kiekvieno pasiūlymą pateikusio tiekėjo atitikties reikalavimams tiekėjui.

37.19. Tiekėjai informuojami apie patikrinimo rezultatus (tiekėjas atitinka/ neatitinka keliamus reikalavimus). Teisę dalyvauti tolesnėse pirkimo procedūrose turi keliamus reikalavimus atitinkantys tiekėjai. Jei tiekėjas šalinamas iš pirkimo, jis apie tai informuojamas nurodant jo pašalinimo iš pirkimo pagrindą.

37.21.7. jeigu tiekėjas pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams ar šių dokumentų ar duomenų trūksta, perkantysis subjektas gali nepažeisdamas lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jo nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos patvirtintomis Pasiūlymų patikslinimo, papildymo ar paaiškinimo taisyklėmis;

37.22. Įvertinama pasiūlymo atitiktis pirkimo dokumentuose nustatytiems reikalavimams, ar tiekėjo pasiūlyta kaina nėra per didelė ir perkančiajam subjektui nepriimtina. Jei taikoma – prašoma pagrįsti neįprastai mažą kainą ar sąnaudas Įstatymo 66 straipsnyje nustatyta tvarka.

37.25. jei pirkime naudotas EBVPD ar prašyta pateikti laisvos formos deklaraciją dėl tiekėjo atitikties reikalavimams tiekėjui ir, kai taikoma, atitikties deklaraciją, kreipiamasi į tiekėją, kurio pasiūlymas gali būti pripažintas laimėjusiu, reikalaujant pateikti EBVPD nurodytą informaciją ar laisvos formos deklaracijoje nurodomą atitiktį keliamiems reikalavimams tiekėjui patvirtinančius dokumentus, vadovaujantis Viešųjų pirkimų įstatymo 51 straipsnio reikalavimais, Tiekėjo pateikta informacija patikslinama, papildoma arba paaiškinama pagal Viešųjų pirkimų įstatymo 45 straipsnio 3 dalyje nustatytus reikalavimus ir vadovaujantis pagrindiniais pirkimų principais. Jei šių dokumentų tiekėjas pateikti negali, jis šalinamas iš pirkimo. Jei buvo sudaroma pasiūlymų eilė – kreipiamasi į tiekėją, kurio pasiūlymas yra sekantis eilėje. Jei pateikti dokumentai patvirtina EBVPD nurodytą informaciją ar laisvos formos deklaracijoje nurodomą atitiktį keliamiems reikalavimams tiekėjui ir, kai taikoma, atitikties deklaracijoje nurodomai informacijai, tiekėjo pasiūlymas skelbiamas pirkimo laimėtoju. Dalyviai ne vėliau kaip per 3 darbo dienas nuo sprendimo priėmimo raštu informuojami apie procedūros rezultatus (žr. Aprašo 45 punktą). Tiekėjas, kurio pasiūlymas nustatytas laimėjęs, kviečiamas sudaryti pirkimo ar preliminariosios sutarties.

37.26. Jei pirkime EBVPD nenaudotas ir prašyta pateikti atitiktį keliamiems reikalavimams tiekėjui patvirtinančius dokumentus, ir, kai taikoma, įvertinta, jog tiekėjas atitinka reikalavimus dėl nacionalinio saugumo – pirmasis pasiūlymų eilėje esantis tiekėjas (o jeigu ji nesudaroma – vienintelis pasiūlymą pateikęs ar vienintelis likęs nepašalintas tiekėjas) skelbiamas pirkimo laimėtoju, dalyviai ne vėliau kaip per 3 darbo dienas nuo sprendimo priėmimo raštu informuojami apie procedūros rezultatus, (žr. Aprašo 45 punktą). Tiekėjas, kurio pasiūlymas nustatytas laimėjęs, kviečiamas sudaryti pirkimo ar preliminariosios sutarties.

40. Pirkimo sutartis sudaroma raštu. Žodžiu ji gali būti sudaroma tik tada, kai supaprastinto pirkimo sutarties vertė neviršija 15 000 Eur (penkiolikos tūkstančiai eurų) be PVM.

**VIII. PRIEDAI**

Patikslinta Mažos vertės pirkimo apklausos pažymos forma (pridedama).

2. P a p i l d a u 2017-12-29 įsakymu Nr. 168 V patvirtintą uždarosios akcinės bendrovės „Dzūkijos vandenys“ mažos vertės pirkimų tvarkos aprašą 29.15, 34.3.1, 37.3.6.1, 37.21.8, 37.21.9, 37.29 p.:

„29.15. dalyvavimo parodose paslaugos, kai jos įsigyjamos iš parodos organizatoriaus pagal visiems paslaugų gavėjams taikomą vienodą paslaugų kainodarą.

34.3.1 jeigu perkantysis subjektas nustato tik su tiekėjų pašalinimo pagrindais susijusius reikalavimus tiekėjui, jis gali pirkimo dokumentuose nustatyti, kad pašalinimo pagrindų nebuvimą įrodančių dokumentų iš tiekėjų pateikti nereikalaujama, išskyrus atvejus, kai kyla pagrįstų įtarimų arba kai tai būtina siekiant užtikrinti tinkamą pirkimo procedūros atlikimą;

37.3.6.1 jeigu perkantysis subjektas nustato tik su tiekėjų pašalinimo pagrindais susijusius Reikalavimus tiekėjui, jis gali pirkimo dokumentuose nustatyti, kad pašalinimo pagrindų nebuvimą įrodančių dokumentų iš tiekėjų pateikti nereikalaujama, išskyrus atvejus, kai kyla pagrįstų įtarimų arba kai tai būtina siekiant užtikrinti tinkamą pirkimo procedūros atlikimą;

37.21.8. perkantysis subjektas gali nevertinti viso tiekėjo pasiūlymo, jeigu patikrinęs jo dalį nustato, kad pasiūlymas, vadovaujantis jam nustatytais reikalavimais, turi būti atmetamas;

37.21.9. kai perkantysis subjektas ekonomiškai naudingiausią pasiūlymą išrenka pagal kainos kriterijų, jis gali nuspręsti šio Aprašo 37.15 punkte nustatyta tvarka vertinti tik tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta šio Aprašo 37.24 punkte, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. Informacija, kad bus taikomas šiame punkte nurodytas pasiūlymų vertinimo modelis, nurodoma pirkimo dokumentuose. Šio punkto nuostatos netaikomos, jeigu pirkimo dokumentuose numatyta derybų galimybė.


37.29. Suinteresuoti dalyviai per 5 darbo dienas nuo perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos gali prašyti perkančiojo subjekto pateikti laimėjusį pasiūlymą.“

3. N u r o d a u personalo inspektoriui pirkimų skyriaus vadovą, viešųjų pirkimų komisijos narius, pirkimų organizatorius bei pirkimų iniciatorius su mažos vertės pirkimų tvarkos aprašo koregavimu supažindinti el. paštu.

Direktorius Jurijus Červiakovskis

UAB „Dzūkijos vandenys“

Mažos vertės pirkimų tvarkos aprašo priedas

****  
**UŽDAROJI AKCINĖ BENDROVĖ „DZŪKIJOS VANDENYS“**

TVIRTINU

Direktorius

\_\_\_\_\_\_\_\_\_\_\_\_\_\_\_\_\_\_

**MAŽOS VERTĖS PIRKIMO**

**APKLAUSOS PAŽYMA**

\_\_\_\_\_\_\_\_\_\_\_\_\_\_\_\_ Nr. \_\_\_\_\_\_

(data)

Alytus

|  |
| --- |
| **Pirkimo Nr. -** |
| **Pirkimo objekto pavadinimas** | | |
| **BVPŽ kodas** | |
|  | | |
| **Pirkimo būdas ir jo pasirinkimo bei apklaustų ar kviečiamų tiekėjų skaičiaus pasirinkimo pagrindimas** *(nustatytas vadovaujantis Mažos vertės pirkimų tvarkos aprašu)* | | |
| **Pirkimo objekto aprašymas** *(nurodoma perkamas kiekis, pagrindiniai keliami reikalavimai, atlikimo / pristatymo terminas, vieta)* | | |
| **Tiekėjų pašalinimo pagrindai ir kvalifikacijos reikalavimai** *(jei taikoma)* | | |

**Pasiūlymų vertinimo kriterijus** (*žymėti tiek langelių, kiek nustatyta pirkimo dokumentuose aprašytoje vertinimo tvarkoje, pavyzdžiui, nustačius kainos ir kokybės santykį, atitinkamai žymimi 2 langeliai*):

|  |  |
| --- | --- |
| – kaina |  |
| – sąnaudos |  |
| – kokybė |  |

|  |  |
| --- | --- |
| **Pirkimas vykdomas CVP IS priemonėmis:** taip |  |
| ne |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Vykdyta skelbiama apklausa |  |  | Skelbimo paskelbimo data | | | |  |
| Vykdyta neskelbiama apklausa kreipiantis į vienintelį tiekėją |  |  | Kvietimo išsiuntimo data | | | |  |
| Vykdyta neskelbiama apklausa kreipiantis į daugiau kaip 1 tiekėją |  |  |  | | | |  |
|  |  |  |  | | | |  |
| Tiekėjai apklausti: žodžiu |  | raštu | |  |  |  | |

**Apklausti / pateikę pasiūlymus tiekėjai:**

|  |  |  |  |
| --- | --- | --- | --- |
| Eil. Nr. | Tiekėjo pavadinimas | Adresas, interneto svetainės ar  el. pašto adresas, telefono Nr. ir kt. | Pasiūlymą pateikusio asmens pareigos, vardas, pavardė |
|  |  |  |  |
|  |  |  |  |
|  |  |  |  |

**Tiekėjų siūlymai:**

|  |  |  |  |  |  |
| --- | --- | --- | --- | --- | --- |
| Eil. Nr. | Tiekėjo pavadinimas | Pasiūlymo kaina ir kitos charakteristikos *(nurodyti)* | | | |
| Pasiūlymo pateikimo data | Kiekis  *(nurodyti mato vnt.)*  (*jeigu nereikia – nepildyti*) | Vieneto / pasiūlymo *(pagal pirkimo objektą palikti)* kaina Eur be PVM | Pasiūlymo kaina Eur be PVM |
|  |  |  |  |  |  |
|  |  |  |  |  |  |
|  |  |  |  |  |  |

**Laimėjusiu pripažintas tiekėjas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_

**Pastabos:**

|  |  |  |  |  |
| --- | --- | --- | --- | --- |
| 1. Ar sudaryta pasiūlymų eilė: taip |  | ne |  |  |

|  |  |  |  |  |
| --- | --- | --- | --- | --- |
| 2. Ar tiekėjai informuoti taip |  | ne |  |  |

|  |  |  |  |  |
| --- | --- | --- | --- | --- |
| 3. Ar gautos pretenzijos taip |  | ne |  |  |

4. Kitos pastabos:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| *(pirkimo organizatoriaus pareigos)* |  | *(parašas)* |  | *(vardas ir pavardė)* |  |